कहा- वहां ये बेहतर हाथों में होंगी, सेना को सामान भेजने में की जाएंगी इस्तेमाल
Russia Ukraine War Latest News - जंग शुरू होने से लेकर अब तक यूक्रेन को अमेरिका और पश्चिमी देशों से कई बिलियन डॉलर्स और हथियारों की मदद मिल चुकी है। अब लातविया ने भी एक अनोखे तरीके से यूक्रेन की मदद करने का फैसला किया है
जंग शुरू होने से लेकर अब तक यूक्रेन को अमेरिका और पश्चिमी देशों से कई बिलियन डॉलर्स और हथियारों की मदद मिल चुकी है। अब लातविया ने भी एक अनोखे तरीके से यूक्रेन की मदद करने का फैसला किया है। एक समय सोवियत यूनियन का हिस्सा रह चुका लातविया अब ड्रिंक एंड ड्राइव यानी नशे में ड्राइव करने पर जब्त की गई गाड़ियों को चैरिटी के तौर पर यूक्रेन भेजेगा।
लातविया की भेजी गई गाड़ियों का इस्तेमाल जंग में सप्लाई के काम और डॉक्टर्स को ट्रैवल करवाने में किया जाएगा। गाड़ियां यूक्रेन भेजने की घोषणा करते हुए चैरिटी के हेड रीनिस पोजनाकस ने कहा कि यूक्रेन में ये गाड़ियां बेहतर हाथों में रहेंगी।
अगले हफ्ते तक यूक्रेन पहुंच जाएंगे गाड़ियों के 16 बैच
लातविया की तरफ से पहले बैच की गाड़ियां शुक्रवार को यूक्रेन भेजी गई। ये विनितसिया में यूक्रेन की आर्मी युनिट के एक अस्पताल और कुपियांस्क के मेडिकल एसोसिएशन को दी जाएंगी।
इसके अलावा गाड़ियों के 15 और बैच अगले हफ्ते यूक्रेन भेजे जाएंगे। लातविया के फाइनेंस मिनिस्टर ने कहा कि एक बार फिर से हमने साबित किया है कि हम यूक्रेन के साथ खड़े हैं और लगतार उनका समर्थन करते रहेंगे।
GDP का बड़ा हिस्सा यूक्रेन पर खर्च करता है लातविया 
जर्मन बेस्ड एक रिसर्च इंस्टिट्यूट की रिपोर्ट के मुताबिक लातविया यूक्रेन की मदद करने के लिए अपनी जीडीपी का काफी हिस्सा खर्च करता है। इसके पीछे मुख्य वजह ये है कि लातविया को भी डर है कि रूस भविष्य में हमला कर उस पर कब्जा कर सकता है। यूक्रेन को समर्थन देने के लिए लातविया में सोवियत एरा की कई मूर्तियों को भी तोड़ दिया गया था।
यूक्रेन के बाद हमारी बारी है
पोजनाक ने बताया कि पिछले साल शुरू हुई जंग के बाद से उनकी संस्था ने यूक्रेन की मदद के लिए कम से कम हजार गाड़ियां भेजी हैं। उन्होंने कहा कि यूक्रेन के लिए गाड़ियां डोनेट करना अब लातविया के लोगों के लिए ट्रेडिशन बन चुका है। पोजनाक ने यह भी कहा कि यूक्रेन भी जंग में डटे रहकर हमारी हिफाजत कर रहा है । हमें पता है कि यूक्रेन के बाद रूस अगला शिकार हमें ही बनाने वाला है।
रूस-यूक्रेन जंग से जुड़ी ये खबर भी पढ़ें...
जंग के खिलाफ बोले बच्चे, सजा दे रहा रूस:पुलिस ने पिता को टॉर्चर किया; युद्ध की आलोचना को रेप करने जैसा बताया
रूस ने इस हफ्ते एक व्यक्ति को डिटेंशन सेंटर में रखा है, कुछ ही दिनों में उसका ट्रायल शुरू होगा। एलेक्सी मोस्कालयेव नाम के इस व्यक्ति को गुनाह ये था कि इसकी बेटी ने यूक्रेन जंग का विरोध करते हुए एक पेंटिंग बना दी थी। जिसके बाद दोनों बाप-बेटी पर रूसी सेना का अपमान करने का केस दर्ज कर लिया गया।
इतना ही नहीं पुतिन की पुलिस ने उससे 32 हजार रूबल (रूसी करेंसी) का जुर्माना भी वसूला। उसे कहा गया कि वो अपनी बेटी की परवरिश ठीक से नहीं कर रहा है। इंवेस्टिगेशन एजेंसी ने यूक्रेन जंग पर किए उनके कमेंट्स की तुलना रेप के गुनाह से की। पूरी खबर यहां पढ़ें...